MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama saadet "Märtrite hääl"!
Hiina on keelanud ära laste osalemise koguduste teenistustel
Märtrite Hääl haaras sellest väljakutsest kinni
ja alustas mõni aasta tagasi ühe kampaaniaga,
mille kaudu aidata Hiina tagakiusatud kristlasi ja peresid.
Kampaania võimaldab viia Hiina lastele evangeeliumi
ja selle nimi on "Pühapäevakool karbis".
Sellest kõigest räägime täna MH tegevjuhi Hannu Lahtineniga.
Mina aga olen Sari Palomäki.
Tere tulemast saatesse MH tegevjuht Hannu Lahtinen!
Tänan Sari!
Korea Märtrite Hääle esindaja rääkis Hiina olukorrast järgmiselt:
"Hiina võimud on võtnud kasutusele kõikvõimalikud meetmed,
et kristlaste lastest ei saaks samuti kristlasi.
Kui lapsed osalevad koguduse teenistustel,
karistatakse kogudusi karmilt.
Lastele õpetatakse koolis, et ristiusk on halb
ja et lapsed peaksid olema valvel oma kristlastest vanemate suhtes,
andes üles oma ristiusku järgivad sugulased.
Esimest korda kogu Hiina ajaloos oleme olukorras,
kus kristlastest lapsevanemaid peetakse kui kurjategijateks,
kui nad kasvatavad oma lapsi ristiusu põhiselt."
Hannu, kuidas selline olukord on üldse saanud Hiinas tekkida?
Kui mõelda Hiina olukorda veel mõnikümmend aastat tagasi,
siis 60'ndatel aastatel toimus seal Kultuurirevolutsioon,
mida juhtis Mao Zedong.
See jätkus kuni 1976. aastani, mil ta suri.
See tõi endaga kaasa tohutu tagakiusu ja terroriaktid.
Püüti luua uus, sotsialistlik inimene ja hävitada kõik vanad institutsioonid.
Kasutati hüüdlauseid nagu: "Elagu punane terror!"
Või: "Nende koerte kaelad murtakse, kes seisavad vastu Mao Zedongile."
Nii pidid kristlased suunduma nö põranda alla,
sest seaduse silmis olid nad kaitsetud.
Mao Zedongi abikaasa oli öelnud kord välisajakirjanikele,
et Hiinas pole enam ristiusku, sest see kuulub ajalukku ja muuseumi.
See on surnud ja maha maetud.
Nii üritati Hiinas süstemaatiliselt hävitada ristiusku.
Kuid see ei õnnestunud
ja täna kuulutatakse suures Hiinas kõikjal Jeesuse Kristuse nime.
Muide, Apostlite tegude järgselt
on Hiinas nähtud maailma suurimat kristlikku ärkamist kogu ajaloos.
Kui Kultuurirevolutsiooni ajal arvati, et Hiinas elab alla miljoni kristlase,
siis täna läheneb see arv 130 miljonile kristlasele.
See kasv on olnud tohutu.
Hiina kommunistlik partei tähistas tänavu oma 100-aastapäeva
ja valitseja Mao positsioon on seal endiselt vankumatu.
Ta on endiselt oma partei sangar
ja tema pilt ripub endiselt Taevase Rahu väljaku värava kohal.
Kui mõelda tänasele Hiina presidendile Xi Jinping'ile,
siis ta on saavutanud tugeva võimu ja isikukultuse.
Hiina püüab luua maailmale head kuvandit endast.
Mäletan isegi seda pilti, kui nad tulevad oma pandadega,
luues Hiinast sellise armsa ja õnnelikkust peegeldava kuvandi.
Tõsi ta on, et selles on ka oma tõde peidus,
sest Hiinas on toimunud suur majanduskasv
ja kogu maailm teab sellest, olles hämmingus sellistest arengutest.
Hiinast on saanud suurriik, mis tungib juba kosmosessegi,
kuid samas saab väga palju kriitikat inimõiguste rikkumise pärast.
Kõigi silme all on avanenud näiteks Hong Kongi olukord,
kus meeleavaldused on vägivaldselt maha surutud
ja kus hävitatakse demokraatiat ning asemele tuuakse diktatuur.
Palju on räägitud
Hiinas vähemuses olevatest uiguuridest ja moslemitest.
Neid koheldakse väga karmilt ja see on igati taunitav.
Samas olen imestanud,
kuidas ilmalikus meedias vaikitakse peaaegu täielikult
Hiina kristlaste olukorrast.
Kuigi neid rõhutakse täiega.
Vaatamata sellele, et kristlased on tublid kodanikud
makstes makse, tehes tööd, käies koolis,
hoolitsedes oma perede eest.
Kui vaadata kristlaste tagakiusu
kasvõi alates sellest Kultuurirevolutsioonist,
siis need on käinud kui lainetena.
Vahel see tõuseb kui suure lainena ja siis on jälle vaiksemaid aegu.
Ka see, kuidas võimud on kristlastega käitunud,
on aegade jooksul vaheldunud.
Viimastel aegadel, mil Hiina on kõvasti arenenud tehnoloogia vallas,
on neil üleval vähemalt 170 miljonit näotuvastuskaamerat,
mille abil inimesi jälgitakse kõikjal.
Inimesed saavad selle eest lausa punkte,
vastavalt sellele, kas nad käituvad valitsuse silmis õigesti või valesti.
Nii selle eest, kui sõidad punase tulega üle tee,
kui ka selle eest, kui käid jumalateenistustel.
See toob ka kaasa miinuspunkte
ja mõjutab seda, kas saad lastele lasteaia- või kooli koha,
kas leiad ise tööd jne.
Kui oled saanud piisavalt miinuspunkte,
on su võimalused üsnagi piiratud,
nii et see on ikka päris hullumeelne lugu.
Hiinas on küll ka
ametlikult tunnustatud kolm iseolevat kirikut,
mis on suuremal või vähemal määral Hiina kompromiss ristiusuga.
Kui need kirikud olid siiani tagakiusu eest kaitstud,
siis nüüdseks on see olukord muutunud
ja neid püütakse samuti kõrvaldada.
Nii on Hiinas ristiusu põhikandjateks
nö kodukirikud ja põrandaalused kogudused,
kes koroona ajal said isegi veidi vabamalt koos käia.
Kuid võimud on koroona viirust kasutanud ka selleks,
et veelgi tugevamini rünnata ja oma võimu näidata
eesmärgiga, et kristlased ei saaks peale koroonat enam kokku tulla
ja evangeeliumi edasi viia.
Kuid täna me räägimegi siis sellest, mis Hiina kristlastega toimub.
Mitte uiguuride- või kellegi teisega, kuigi nad on ka olulised.
Üks suur kodukogudus
või kas peaks ütlema põrandaalune kogudus?
No sisuliselt üks ja sama.
Me ei maini selle nime,
kuid see kogudus sattus suurtesse raskustesse
peale seda, kui selle juhtivpastor saatis ametnikele avaliku kirja,
paludes neil loobuda oma vägivaldsetest tegudest
kristlaste suhtes.
Räägi palun lähemalt,
millisesse olukorda sealsed kodukogudused
ja põrandaalused kogudused on jõudnud?
No näiteks selle sama koguduse juhid, millest just mainisid,
kirjutasid koos 400 teise koguduse juhiga
kogu Hiinast
valitsusele kirja,
paludes sõbralikult,
et kristlaste vastu suunatud vägivald lõpetataks,
kuna see läheb vastuollu rahvusvaheliste seadustega.
Hiina on muide ka ÜRO liige, kus sellist asja ei tohiks lubada.
Kuid see kiri tõi kaasa veelgi suurema tagakiusu
ja kogudused võeti veelgi enam sihikule.
Kirjas küsiti, miks valitsus laseb hävitada kirikute ristid?
Ähvardab kogudusi ja käsib asemele panna Hiina lipu.
Teenistustel kästakse laulda Hiina riiki ülistavaid laule
ja altari kohale tuleb seada Hiina suure juhi pilt.
Sellised asjad.
Lisaks siis see, et lastel ja noortel on keelatud teenistustel osalemine.
Märtrite Hääl on toetanud pikka aega
Hiina kogudusi ja sealseid tagakiusatud kristlasi.
Mida me oleme seal siis teinud?
Meil on olnud üks tõeliselt suur projekt...
Hiina on tõusmas väga oluliseks...
Mõtlen endiselt näitena sellele kodukogudusele
ja nende taustale, mis neil on olnud.
Sellele, kuidas seal on lastesse suhtutud.
Koguduseliikmed, kes on adopteerinud lapsi -
korraga nad võetakse neilt ära,
öeldes, et kurja usundi esindajatena ei tohi nad neid enam omada
ja need lapsed saadetakse teistesse kodudesse.
Juba 10-aastaseid lapsi on hoitud kinni ilma söögi ja joogita
ja neid on ähvardatud.
No mis käitumine see selline on!
Teatud koguduse liikmeid on isegi uimastatud,
et nad kirjutaks teatud paberitele alla.
Inimestel keelatakse jumalateenistustel käia,
öeldes, et see on riigi ja selle turvalisuse vastu tegutsemine,
kuigi see pole üldse nii.
Piibel ütleb, et kristlased hoopis õnnistavad oma riiki ja selle juhte,
soovides neile vaid head ja see on nende soov ka Hiina osas.
Inimesi pannakse nö mustadesse vanglatesse.
Mida see must vangla endast kujutab?
Need on sellised mitteametlikud vanglad,
kus piinatakse inimesi.
Paljud tänapäeva Hiina kristlased langevad samuti piinamise ohvriks.
Kui siis mõelda selle kõige taustal korraldusele,
et nad ei tohi enam koguneda ega võtta lapsi kogudusse kaasa
ja evangeliseerimine on tehtud väga raskeks,
siis me Märtrite Häälena teeme selles olukorras erinevaid asju.
Tahame esiteks aidata neid perekondi.
Ja mu enda südamel on eriliselt veel lapsed.
Sest kui mõelda sellele, et võib tulla päev,
kus isa või ema või mõlemad võivad sattuda aastateks vangi,
siis mis neist väikestest lastest saab?
Kuhu nad sattuvad, kes nende eest hoolitseb?
Nii oleme aidanud leida neile lastele teise pere,
pakkunud materiaalset abi ja igasugu muud abi,
sest me tahame aidata neid selles olukorras.
See on ülimalt oluline
ja meil on rõõm teha seda tänu erinevatele kanalitele,
mis meil on.
Teine oluline asi, mida pole suudetud takistada,
on see, et me edastame satelliitraadio kaudu kristlikku õpetust
Hiina kristlaste seas on kasvanud peale uus põlvkond,
kes küsivad, miks nendega sellised asjad juhtuvad?
On nende usus midagi viga,
et neid riigi poolt nii halvasti koheldakse -
pannakse vangi, piinatakse, võetakse lapsed ära.
Nii jagame neile piibliõpetust kannatuste kohta.
Paulus õpetas noort Tessaloonika kogudust,
öeldes neile juba ette ära, et nad sattuvad kitsikustesse.
Kuid Kristuse tee juba kord on selline.
Nad vajavad õpetust pereelu kohta,
kuna pered elavad väga äärmuslikes tingimustes.
Oleme rääkinud tagakiusu ajaloost ja sellega seoses maailmas toimuvast.
Räägime ajakohastest asjadest, mis on neile olulised.
See on olnud üks suur asi.
Ja siis üks asi, mis mulle suurt rõõmu valmistab,
on kampaania, mille käigus osta kodukoguduste kristlastele Piibleid.
Üks hiinakeelne Piibel maksab vaid 1.20 .
Paljudel neist ei ole Piiblit ja pere peale loetakse vaid ühte.
Nii on see tohutu õnnistus, kui neil on oma Piibel
ja see on suur rõõm võimaldada seda neile.
Üks asi, mille üle veel tohutult suurt rõõmu tunnen,
on see, et me käivitasime möödunud aastal ühe pilootprojekti.
Kogesime, et peaksime viima Hiina peredesse tagasi
pühapäevakooli.
See on ka õnnestunud.
Vaid mõni üksik kuller jäi vahele ja pandi vangi,
mis on muidugi hirmus,
aga tänu erinevatele kanalitele läks see projekt korda ja kestab edasi.
See "pühapäevakool karbis" on tõeliselt huvitav projekt,
millesse anname oma osa ja millest oleme kogenud suurt rõõmu.
Nii näemegi ühe lühikese video,
kus Lõuna-Korea MH juht Eric Foley toob meile oma tervituse
ja räägib ka Hiina olukorrast
ja sellest "pühapäevakool karbis" kampaaniast.
Tere kõigile! Siin Eric Foley Korea Märtrite Häälest.
Tahan rääkida ühest erilisest projektist,
mille osas oleme aasta jooksul Soome MH'ga koostööd teinud.
Umbes 2 aastat tagasi,
kui kodukoguduste juhid üle Hiina palvetasid koos,
kogesid nad, et Jumal kutsub neid valmistuma ajaks,
kui nad ei saa enam käia koos oma koguduse hoonetes
ja võib-olla isegi mitte oma põrandaalustes kogudustes.
Nii tulid nad me juurde ideega "pühapäevakool karbis".
Seda tänu arusaamisele,
et koguduse struktuur "üleval alla", kus inimesed õppisid pastori kaudu,
peab muutuma "alt üles" struktuuriks, kus kristlased ise õpetavad teisi.
Eriti veel vanemad oma lapsi.
Seda selleks, et õpetus saaks jagatud
sõltumata sellest, kas kogudus saab tulla kokku või mitte.
Igas "pühapäevakool karbis" paketis on videomängija,
õpetaja käsiraamat, mille abil õpetada nii Vana kui Uut Testamenti
ja seda ükskõik, kelle poolt.
Isegi inimese poolt, kellel on vaid põhikooli haridus.
Nad saavad õpetada oma lastele kogu Vana ja Uut Testamenti,
kasutades selleks videomängijat, käsiraamatut ja laste Piiblit.
Selle strateegia geniaalsus peitub selles,
et need materjalid pole koostatud Soome või Korea Märtrite Hääle poolt,
vaid tegu on materjalidega, mis on ametlikult kättesaadavad.
Mitte küll igal pool Hiinas, aga teatud üksikutes piirkondades.
Selle asemel, et omada ühte materjalide levitamise keskust,
hangiti neid materjale eripaigust
ja need ka saadeti eraldi eripunktidesse üle Hiina,
kust need saadeti siis edasi kohalikesse punktidesse.
Nii et isegi kui üks lüli kogu võrgustikust saaks läbi murtud,
saaks ülejäänud võrgustik ikkagi edasi tegutseda.
Selline on siis see "pühapäevakool karbis" visioon
ja soomlased haarasid sellest Jumala õhutusel kinni.
Ja sõltumata sellest,
et 2020 jäi nii meedia kui me endagi kaudu ehk meelde
kui koroona-aastana,
siis tavalistes Hiina külakestes ja maapaikades
saadi osa "pühapäevakoolist karbis"
ja seda tänu rahadele, mida Soomest saadeti.
Need karbid jagati vaikselt välja,
toimetades need isadele-emadele eripaikadesse Hiinas.
Mitte vaid ühte kohta, aga eripaikadesse üle Hiina.
Ja vaatamata sellele, et koroona on piiranud ka lennukitega lendamist
või Hiinas isegi bussiga sõitmist või teatud aladel isegi autoga sõitmist,
siis enam kui 4000 paketti "pühapäevakool karbis"
on üle Hiina kodudesse laiali jagatud ja käiku lastud.
Oleme saanud nii palju tänukirju, mida oleme teiegagi jaganud
ja näinud väga loovaid lähenemisi "pühapäevakool karbis" kasutamisel.
Need karbid said loodud selleks,
et vanemad saaks ise õpetada oma lapsi
ja me arvasime, et ühe karbi abil jõutakse ehk 3-8 lapseni.
Kuid osa tagasiside põhjal, mida meile on ka fotodena saadetud,
oleme näinud, kuidas lausa 20 inimest on koos,
kõik vaatamas neid videosid ja töötades läbi õppematerjali.
Ja mitte vaid lapsed ei kasuta neid laste Piibleid,
aga ka täiskasvanud.
Täiskasvanud, kelle haridustase on olnud üsna madal,
kuid kes tänu teile
saavad nüüd ka osa neist piiblilugudest.
Nii et, kui kuulete koroonast ja kõige pausile panekust
ja koguduste mittekogunemistest,
siis teadke, et üle 4000-eripaigas üle Hiina
tõstab Jumal tänu teile abile esile uut kristlaste põlvkonda.
Hiina kommunistlik partei
püüab takistada laste koguduses käimist
ja seda, et nad ei kuuleks oma vanemate kaudu evangeeliumi.
Lapsi saadetakse ateistlikkesse koolidesse.
Aga tänu teie abile
saavad nad koju minnes osa Vana ja Uue Testamendi õpetusest.
Seda tänu teie abil soetatud "pühapäevakool karbis" paketile.
Palvetagem, et neid pakette saaks kasutada veel eelolevatelgi aastatel.
Meil on sel aastal vaja veel saata välja 1000 paketti
ja meil on plaanid juba ka uueks aastaks.
Oleme nii tänulikud Jumalale teie eest
Paluge, et Jumal näitaks, kuidas te saaks jätkuvalt kaasas olla,
kui "pühapäevakool karbis" projekt aina kasvab ja laieneb Hiinas.
See "pühapäevakool karbis" kampaania siin Soomes jätkub
tänu Märtrite Hääle eestvedamisele.
Hannu, kui oluline see on kasvatada lapsi ristiusu vaimus?
No ma küsiks hoopis vastu, kas sa oled käinud pühapäevakoolis
ja millised on su enda kogemused lastele elu põhialustest rääkimisel?
Kuigi ma ise ei kasvanud kristlikus peres,
kus oleks käidud kirikus,
siis pühapäevakooli mind siiski viidi
ja õhtupalved õpetati ka selgeks.
See pani mu elule ühe aluse, mis on kandnud mind üsna kaugele.
Kõike seda sama olen tahtnud õpetada ka oma lastele.
Olin ka ise kunagi pühapäevakooli õpetaja,
kui mu lapsed veel väikesed olid.
Nii et pean seda vägagi oluliseks.
Nii tahan ka julgustada kõiki noori emasid-isasid
viima oma lapsi pühapäevakooli ja õpetama neile õhtupalveid,
sest see viib neid elus kaugele.
Kas pole nii, Hannu?
Just nii ongi.
Ma isegi mäletan neid laule, mida pühapäevakoolis lauldi
ja piiblilugusid, mida jagati - need on jäänud mu sisse. - Tõsi.
Nii et üks seeme sai kohe kindlasti külvatud.
Hiina püüab kõigest väest
takistada ristiusu üle kandumist noorele põlvkonnale,
mistõttu me tuleme kristlastele appi
ja pakume neile seda 3-aastast pühapäevakooli paketti,
mille raames õpitakse tundma nii Vana kui Uut Testamenti
ja evangeeliumi.
Lapsed saavad oma elule tugeva aluse alla
ja täiskasvanud saavad osa heast õpetusest.
Nii et kõige selle abil nad tegutsevad.
Ja kui ma veel mõtlen sellele tagasisidele,
mida oleme sealt saanud!
See on rabanud meid kõiki.
Ma poleks eales midagi sellist oodanud.
See on äratanud inimeste huvi.
Paljudel pole olnud mingeid teadmisi ei usust ega Piiblist
ja nüüd nad on selle kaudu kuulnud Jumalast.
Ja see tuleb neile just sobival tasandil.
Olles nii julgustatud sellest kõigest,
tahame veelgi enam panustada sellesse
ja julgustada kõiki tulema kaasa sellega.
Kinkigem Hiina kristlastele tulevikku ja panustagem uude sugupõlve,
kinkides neile need "pühapäevakool karbis" paketid.
Ühtlasi kandkem neid ka palves.
Selle projekti pärast tasub tõesti palvetada
ja selle looga edasi liikuda.
Kuid sul on veel ka üks raamat, millest tahad rääkida.
Mu viimased õhtud on olnud väga põnevad
vaatamata kiiretele aegadele.
See raamat viib kui teise maailma.
See raamat räägib ühest Hiina põrandaaluse koguduse juhist.
Ta oli kunagi kommunistliku partei liige
ja täiega kaasas selle töös.
Siis aga sai ta kristlaseks ja hakkas levitama evangeeliumi,
mis tõi kaasa piinamised ja vanglasse sattumise.
Samal ajal aga kuulutas ta kogudus evangeeliumi edasi ja kasvas tohutult.
Väga julgustav ja täiega sütitav raamat,
mida tasub kohe kindlasti lugeda.
Kuid sul endal on ka selle mehega oma kogemus.
Jaa, leidsin 2012. a vangide nimekirja, kus sellest mehest räägitakse.
Ma isegi kirjutasin talle kunagi ja palvetasin ta eest.
Ja mul oli ka võimalus kohtuda temaga aastaid tagasi.
Ta istus vangis 12 aastat ja kui ta siis lõpuks vabaks sai,
ütles ta, et vangis oleku aeg oli väga viljakas aeg,
sest ta rajas sinna vanglasse koguduse.
Nii et nii võib ka juhtuda.
Tasub tellida endale see raamat,
leides selle me kodulehelt: www.marttyyrienaani.fi
Kui sul aga ei käi me ajakirja, siis telli seegi endale tasuta.
Ajakiri ilmub 6 korda aastas ja selle vahepeal siis uudiskirjad.
Ajakirjas räägitakse tagakiusatud kristlastest üle maailma
ja sellest, kuidas neid aidata.
Leiad sealt palveteemasid
ja kindlasti indu paluda tagakiusatud koguduste pärast,
mis on ülimalt oluline
ja mida Jeesus õhutabki meid tegema.
Aitäh Hannu selle huvitava aja eest koos
ja aitäh teilegi head vaatajad, kellega oleme palvesideme läbi koos,
pidades meeles ka tagakiusatud kogudust.
Kõike head!
Tõlge: Anne-Ly Raukas